
S'aporten noves dades corològiques per a la flora de Menorca. Es donen a conèixer tres 
nous tàxons per a la flora de les Balears: Galium debile Desv., Setaria geniculata (Lam.) 
P. Beauv. i Vicia eriocarpa (Hausskn.) Halácsy. Altres 4 són novetat per a la flora de 
Menorca: Abutilon teophrastii Medik., Cytinus ruber Fourr. ex Fritsch, Pisum sativum 
L. subsp. elatius (M. Bieb.) Asch. i Graebn. i Zannichellia peltata Bertol. Dels altres 
tàxons les cites recollides suposen l'ampliació de l'àrea de distribució fins ara coneguda 
o la confirmació de la seva presència fins ara dubtosa o no confirmada des de feia temps 
a l'illa. 

NOTES AND CONTRIBUTIONS TO THE KNOWLEDGE OF THE FLORA OF 
MENORCA (H). New chorological data for the flora of Menorca. From the recorded 
taxa 3 are new for the flora of the Balearic Islands: Galium debile Desv., Setaria geni- 
culata (Lam.) P. Beauv. and Vicia eriocarpa (Hausskn.) Halácsy. While other 4 are new 
for the flora of Menorca: Abutilon teophrastii Medik., Cytinus ruber Fourr. ex Fritsch, 
Pisum sativum L. subsp. elatius (M. Bieb.) Asch. i Graebn. and Zannichellia peltata 
Bertol. On the remainder taxa is enlarged the distribution area known up today or is con- 
firmed their presence on the island after have been not recorded for a long time. 

que són novetat per a la flora de Menorca i les 
Balears. També hi són aquells que tenen una àrea 


Una vegada més volem contribuir, amb — de distribució reduida i d'altres en què la seva 
aquest article, al coneixement de la flora de — presència a Menorca no era gaire clara o bé que 
Menorca. Com en altres ocasions el recull de feia temps que no hi havia constància de la seva 
cites que es dóna a conèixer no sols inclou tàxons. presència a l'illa. 

Els tàxons estan ordenats alfabèticament. 
Els noms dels autors s'han abreviat seguint el cri- 
teri de Brummit et al. (1992). Per a cada un d'ells 
es donen la localitat, quadrícula UTM, altitud, 
hàbitat, data, recol-lectors i herbari on resta dipo- 
sitat el material. Per a la majoria de tàxons la 
seva localització queda determinada en coorde- 
nades UTM amb una precisió de 100 m. Però per 
alguns d'ells en què s'ha comprovat que la pobla- 
ció ocupa una àrea prou ampla d'una manera con- 
tinuada, la precisió de les coordenades UTM és 
d'1 km. 

Els tàxons que són novetat per a la flora de 
les Balears van precedits de dos asteriscos (**) i 
els que ho són per a la flora de Menorca per un 
asterisc (*). 


Catàleg florístic 


*Abutilon teophrastii Medik. 

Alcaidussos, Maó, 31SFE018181, 100 m, 
tanques de regadiu cultivades, 2-VIIT-2000, P. 
Fraga (P. Fraga, herb. pers.). 

No deu fer gaire temps que ha arribat a l'i- 
lla. És una planta que no passa desapercebuda. 


Aira tenorii Guss. 

De les quatre espècies d'aquest gènere pre- 
sents a Menorca, A. tenorii és de la que menys 
cites es coneixen (Rodríguez, 1904, Bolòs et al., 
1970). Per açò creiem convenient donar a conèi- 
xer una nova localitat d'aquest tàxon: Marina de 
Serra, Es Mercadal, 31TEE8630, 181-246 m, 
marina de brucs en terreny silici, principalment a 
les comunitats d'Isoetes, 19-V-2001, P. Fraga (P. 
Fraga, herb. pers.). 


Aristolochia paucinervis Pomel 

Totes les espècies d'aquest gènere presents 
a Menorca tenen una distribució molt localitzada 
tant pel que fa al nombre d'individus com per la 
seva extensió. D'A. paucinervis fins ara es conei- 
xien dues poblacions a Santa Ponsa (Rodríguez, 
1904) i a Sant Jordi (Fraga et al., 1997). Donam 
a conèixer una nova població que com les ante- 
riors es troba aïllada i és de poca extensió, enca- 
ra que en aquest cas sí que amb una densitat d'in- 


dividus prou alta: Calan Carbó, Algaiarens, Sa 
Muntanya Mala, Ciutadella de Menorca, 
31TEE796348, 3 m, a una petita zona humida 
dins el canaló darrera la platja, 8-IV-2001, D. 
Carreras, P. Fraga i M. Mariano (P. Fraga, herb. 
pers.). 


Aster tripolium L. 

Segons el nostre criteri a Menorca con- 
viuen dos tàxons d'aquesta espècie. D'açò 
Rodríguez (1904) ja en deixà constància. Per una 
banda cita del camí des Quatre Ponts A. tripolium 
i de l'Albufera des Grau una nova varietat dins 
aquesta espècie descrita per Willkomm: A. tripo- 
lium var. minoricensis J.J. Rodr. ex Willk. La 
validesa taxonòmica d'aquesta varietat ja va ser 
posada en dubte ben prest per Pau (1914) que la 
va incloure dins A. tripolium var. longicaulis 
(FA. longicaulis Dufour). Segons aquest autor, la 
planta trobada per Rodríguez no era diferent de 
les plantes del llevant peninsular. Posteriorment, 
A. longicaulis va ser inclòs dins d'A. tripolium 
subsp. pannonicus (Jacq.) Soó, (Merxmiiller i 
Schreiber, 1976). La inclusió de les plantes 
menorquines descrites com a var. minoricensis 
dins la subsp. pannonicus ha estat seguida poste- 
riorment per Bolós i Vigo (1995). Encara que 
sense negar que les plantes menorquines puguin 
mantenir un cert valor taxonómic com a varietat 
dins la subsp. pannonicus (Bolòs i Vigo, 1995), 
per la seva part (Llorens, 1979) segueix conside- 
rant el nivell taxonòmic original a la vegada que 
aporta noves localitats. 

Darrerament s'ha retrobat la que podria ser 
la població d'on fou descrita A. tripolium var. 
minoricense: Albufera des Grau (gola), Maó, 
31SFE081228, O m, comunitats de canyet, 28- 
VII1-2000, M. Truyol (M. Truyol, herb. pers.). I 
també es dóna a conèixer una nova localitat: Hort 
de Binissaid, Cala  Galdana, Ferreries, 
3ISEE824218, 0 m, vegetació de prat, en els 
marges del torrent, 12-X-2000, P. Fraga (P. 
Fraga, herb. pers.). A les localitats indicades per 
Llorens (1979) no ha pogut ser retrobat. 

Les plantes de l'Albufera des Grau es 
corresponen perfectament amb la descripció feta 
per Rodríguez (1904). A Cala Galdana però hi ha 
dos tipus de plantes, per una banda hi ha plantes 

que són com les des Grau, però n'hi ha unes 
altres, les més abundants, que pels seus caràcters 
(fulles més amples, més suculentes, poc ciliades 
al marge, bractees de l'involucre més amples i 
curtes i d'àpex arrodonit, aquenis tots iguals, 
etc.) entrarien dins la subsp. tripolium. 

Darrerament però alguns autors 
(Kerguélen i Lambinon, 1997; Gamisans i 
Jeanmonod, 1998) han posat en dubte que les 
plantes mediterrànies diferents a les atlàntiques 
es corresponguin exactament amb la subespècie 
pannonicus, descrita de la depressió del Danubi a 
l'Europa central. Per aquests autors mentre açò 
no quedi clar, aquestes plantes mediterrànies 
diferents a les atlàntiques, en cas de merèixer el 
rang de subespècie s'haurien de dir A. tripolium 
subsp. longicaulis (DC.) Nyman. Cosa semblant 
hem observat a Menorca, el que es va descriure 
com a var. minoricensis i posteriorment ha que- 
dat inclòs dins la subsp. pannonicus presenta 
caràcters que certament són propis d'aquest 
tàxon: fulles menys suculentes, més estretes, 
ciliades al marge, aquenis desiguals (Merxmüller 
i Schreiber, 1976; Pignatti, 1982), però també en 
presenta d'altres rellevants que no són indicats 
per aquest tàxon: inflorescència més difusa, lígu- 
les més estretes i de color més fosc, bràctees del 
peduncle més agudes, etc. 

És necessària una revisió a fons dins 
aquest complex d'A. tripolium. 


Biserrula pelecinus L. 

Fins ara les cites conegudes limitaven la 
seva distribució a la zona de Binissarmenya 
(Rodríguez, 1904, Bianor, 1917). S'ha pogut 
comprovar que la seva àrea de distribució és més 
extensa. Cap a ponent arriba fins Sant Antoni 
(31SFE0817, 0917), cap al nord es fa per 
l'Albufera des Grau (31SFE0622, 0623, 0722) i 
també a la zona de Favàritx (31SFE0626, 0627). 

Disposam dels següents testimonis: 
Morella, Faváritx, Maó, 31SFE061266, 20 m, 
voreres de camí, tanques, costers, etc., en terreny 
silici, 11-M-2001, D. Carreras, P. Fraga, O. Garcia, 
C. Mascaró, M. Pons i M. Truyol (P. Fraga, herb. 
pers.); Sa Boval Vella, Favàritx, Maó, 
31SFE061234, 34 m, ullastrars aclarits en un pujol, 
25-I1-2001, C. Mascaró (C. Mascaró, herb. pers.). 


Chenopodium opulifolium Schrad. ex Roch i 
Ziz 

L'única cita que coneixíem d'aquesta plan- 
ta era de Font i Quer (1919) de l'Illa del Rei. Ara 
en podem aportar tres noves localitats: Sant Joan 
de Carbonell, Es Mercadal, 31TEE964299, 40 m, 
terres cultivades, 19-VIII-2000, P. Fraga (P. 
Fraga, herb. pers.), Son Ametler, Es Mercadal, 
31TEE384340, 20 m, darrera les cases a llocs on 
descansa el bestiar, 9-X-2000, P. Fraga (P. Fraga, 
herb. pers.); Sa Boval Vella, Favàritx, Maó, 
31SFE056232, 4 m, tanques de pastura, on repo- 
sa el bestiar, 3-X-1999, C. Macaró (C. Mascaró, 
herb. pers.). 


*Cytinus ruber Fourr. ex Fritsch 

Sa Roca, Es Mercadal, 315EE962281, 160 
m, alzinars en terreny calcari, 15-IV-1996, M. 
Pons (M. Pons, herb. pers.), Algendaret, 
Ferreries, 31SEE833245, 80 m, vora el camí que 
baixa de les cases al barranc, parasitant Cistus 
albidus L., 15-IV-1990, C. Mascaró (C. Mascaró, 
herb. pers.). 

Fins ara de Menorca només es coneixia C. 
hypocistis (L.) L. subsp. macranthus Wettst. 
estés per tota l'illa. 


Erodium cicutarium (L.) L'Hér. subsp. bipinna- 
tum Tourlet 

Son Squella, Ses Torres d'Avall, Alaior, 
318EE941155, 70 m, pradells de teròfits en 
terres primes damunt marés, 1-I11-2001, P. Fraga 
(P. Fraga, herb. pers.). 

Citat anteriorment del cap de Favàritx i 
Son Saura des Mercadal per Cardona i Rita 
(1985), encara que autors posteriors no la donen 
com a present a Menorca (Bolòs i Vigo, 1990, 
Pla et al., 1992). 

A la mateixa localitat hi havia també plan- 
tes d'E. cicutarium subsp. cicutarium. Per dife- 
renciar els dos tàxons hem seguit els criteris de 
Webb i Chater (1968), Pignatti (1982) i Bolòs i 
Vigo (1990). 


Erophila verna (L.) Chevall. 

Citada per primera vegada de Menorca, de 
la platja de Son Saura de Ciutadella (Sáez i 
Fraga, 1999). En donam a conèixer una nova 

localitat ben separada de la primera: Son Squella, 
Ses Torres d'Avall, Alaior, 31 SEE941 155, 70 m, 
antics plans de sitja i pradells de teròfits en terres 
primes damunt marés, 1-IH-2001, P. Fraga (P. 
Fraga, herb. pers.). 

Com a la primera localitat, i seguint el cri- 
teri de Walters (1964), les plantes per la seva 
mida reduida i el seu indument, constituit quasi 
únicament per pèls simples, quedarien incloses 
dins la subsp. praecox (Steven) P. Fourn. 
Posteriorment, Morales (1993) no veu clara 
aquesta divisió en subespècies per la gran varia- 
bilitat morfològica que hi pot haver entre els 
individus d'una mateixa població. Com a molt 
acceptaria dues varietats corresponents a l'extrem 
de variació de l'espècie, en aquest cas les plantes 
de Menorca correspondrien a la varietat spathu- 
lata Lang. 


Exaculum pusillum (Lam.) Caruel 

Bassa Verda d'Algaiarens, Sa Muntanya 
Mala, La Vall, Ciutadella de Menorca, 
31TEE798343, 120 m, a les voreres de la bassa 
on s'eixuga més prest, 23-VI-2001, P. Fraga (P. 
Fraga, herb. pers.). 

Tercera localitat d'aquesta gencianàcia per 
a Menorca. Citada anteriorment de la Bassa 
Verda de Sa Mesquida (Alomar et al., 1988) i des 
Pla de Sa Vinyeta (Fraga i Pallicer, 1998). 


**Galium debile Desv. 

Bassa Verda d'Algaiarens, Sa Muntanya 
Mala, La Vall, Ciutadella de Menorca, 
31TEE798343, 120 m, dins la mateixa bassa, 
terres arenoses silícies, 8-IV-2001, E. Barceló, D. 
Carreras i P. Fraga (P. Fraga, herb. pers.). 

Del grup de G. palustre L., el seu aspecte 
és prou diferent al de G. elongatum C. Pres} pre- 
sent a algunes zones humides de l'illa. Com indi- 
ca el seu nom G. debile és d'aspecte més delicat 
i de mida més petita. La floració té lloc a partir 
de mitjans de juny. 


Linum strictum L. subsp. spicatum (Pers) 
Nyman 

Per alguns autors no és més que una 
forma sense valor taxonòmic dins L. strictum 
(Okendon i Walters, 1968; Pignatti, 1982), 


altres li donen un cert valor taxonòmic (Bolòs i 
Vigo, 1990), i encara uns altres el consideren 
una bona espècie (Chertk i Slavík, 2000). 
Aquesta darrera posició més elevada la justifi- 
quen per la constància dels caràcters distintius 
de la inflorescència, sense veure-hi formes de 
transició entre la inflorescència espiciforme de 
la subsp. spicatum i la corimbiforme de la 
subsp. strictum. També consideren el fet de que 
la subsp. spicatum és abundant en el mediterra- 
ni oriental i més escàs com més cap a l'oest, la 
subsp. strictum ben al contrari es concentra a 
l'extrem occidental fent-se més rar com més cap 
a l'est. 

A Menorca L. strictum subsp. spicatum és 
ben present encara que molt menys abundant que 
la subsp. strictum, present arreu de l'illa. La 
subsp. spicatum es troba a la banda de migjorn. 
La cità per primera vegada Pau (1901) de Ses 
Canassies. Però sobretot abunda a les marines 
costaneres que van de Cala Macarella fins Cala 
Trebalúger (31SEE8021, 8121, 8221, 8320, 
8321, 8420 i 8421). Aquí creix a tocar amb la 
subsp. strictum i, certament, no es veuen formes 
de transició entre elles dues. 


*Pisum sativum L. subsp. elatius (M. Bieb.) 
Asch. i Graebn. 

Son Cart, Alaior, 31SEE945189, 110 m, 
voreres de camins i de tanques, terres calcáries, 
3-V-1998, P. Fraga (P. Fraga, herb. pers.). 

Per les seves llavors de superficie finament 
papil-losa i la seva mida, així com d'altres carác- 
ters (estípules, color de les flors, etc.), no sembla 
que sigui cap de les moltes varietats cultivades 
per llegum o farratge. 


Proboscidea louisianica (Mill.) Thell. subsp. 
louisianica 

Sant Joan de Carbonell, Es Mercadal, 
31TEE964299, 40 m, terres cultivades, 19-VIII- 
2000, P. Fraga (P. Fraga, herb. pers.). 

D'aquesta mateixa localitat ja la citá 
Rodríguez (1904) com a planta naturalitzada. 
Darrerament, aquesta planta ha estat citada 
també com a naturalitzada a la província de 
Madrid per Martín Madrigal (2000). El mateix 
autor fa un recull de material d'herbari que testi- 

monia la seva presència a diverses localitats de 
Càceres i Salamanca, però no fa esment a la cita 
de Rodríguez (1904) molt anterior a totes les 
altres. 

No es pot confondre, no sols pel seu aspec- 
te de planta exòtica amb les seves flors grosses 1 
ornamentals sinó també pels seus fruits llenyosos 
d'aparença curiosa. La seva introducció podria 
ser deguda al seu probable ús com a verdura (els 
fruits tendres). 


Scolymus maculatus L. 

Rafal des Frares, Al Toro, Es Mercadal, 
31SEE942266, 190 m, tanques pasturades, 28-I- 
2001, P. Fraga (P. Fraga, herb. pers.). 

Fins ara tan sols es coneixia la citació de 
Rodríguez (1904) a Tirant on, de moment, no ha 
pogut ser retrobada. Posteriorment Bolòs i Vigo 
(1996) en els mapes de distribució semblen reco- 
llit aquesta mateixa localitat i una segona sense 
especificar-les. Però un dels mateixos autors no 
assenyala cap de les dues poblacions en una obra 
posterior (Bolòs, 1998). A la darrera revisió feta 
d'aquest gènere (Vázquez, 2000) en el material 
d'herbari estudiat tampoc apareix cap localitat de 
Menorca per aquesta espècie. 


**Setaria geniculata (Lam.) P. Beauv. 

Naturalitzada a la carretera de Sant Lluís a 
Punta Prima, Sant Lluís, 31SFE101085, 30 m, 
dins la mateixa carretera entre l'asfalt i la paret, 
en un espai d'uns 100 m a les dues bandes, 10-X- 
2000, P. Fraga (P. Fraga, herb. pers.). 

Espècie sud-americana deu haver arribat fa 
poc a l'illa. Es diferencia clarament de les altres 
espècies del gènere per ser perenne i per fer-se en 
llocs més secs. 


Sisymbrium irio L. 

Son Salomó, Ciutadella de Menorca, 
31TEE706322, 50 m, voreres de paret a la cara 
de migjorn, on reposa el bestiar, 11-I-2001, P. 
Fraga (P. Fraga, herb. pers.), Pla de Sant Joan, 
Ciutadella de Menorca, 31TEE7152888, 2 m, 
baix el Bastió de Sa Font on arriben les aigúes 
del Canal de ets Horts, 11-1-2001, P. Fraga (P. 
Fraga, herb. pers.), Sínia des Cuc, Maó, 
31SFE085160, 30 m, a les voreres de l'aparca- 


ment que s'ha fet en els antics vergers de la sínia, 
3-VI-2001, P. Fraga (P. Fraga, herb. pers.). 

Tot i que no deu ser una planta molt rara a 
Menorca, fins ara sols teníem constància de la 
citació de Rodríguez (1904) del camí vell de Maó 
a Sant Climent. 


Triplachne nitens (Gusts.) Link 

Platja de Binimel-là, Es Mercadal, 
31TEE900346, 5 m, roquissars del litoral dins els 
cocons plens d'arena, l-V-2001, P. Fraga (P. 
Fraga, herb. pers.), Caló de s'Oli, Biniancolla, 
Sant Lluís, 31SFE077079, 1m, cocons plens d'a- 
rena del litoral, 28-V-2000, C. Mascaró (C. 
Mascaró, herb. pers.). 

Fins ara les localitats conegudes situaven 
l'àrea de distribució al ponent de l'illa (Cardona i 
Rita, 1982; Fraga et al., 2000), amb aquestes 
dues noves localitats la distribució coneguda s'es- 
tén cap a llevant i tramuntana. 


Vicia dasycarpa Ten. 

Sant Agustí, Es Migjorn Gran, 
31SEE891210, 100 m, voreres de tanques sem- 
brades, 26-V-1989, C. Mascaró (C. Mascaró, 
herb. pers.); Camí de Torre Solí, Alaior, 
31SEE944203, 120 m, voreres del camí, 10-IV- 
2001, P. Fraga (P. Fraga, herb. pers.) 

Pla et al. (1992) la indiquen de Menorca 
sense especificar localitat. També podria ser 
que aquesta espècie i la que ve a continuació 
fossin, una o les dues, formes de V. villosa Roth 
subsp. villosa que P. Montserrat (1953) cita de 
la part alta del Barrancó de Maó. Caldria com- 
provar-ho amb algun testimoni d'aquestes cita- 
cions. 

Per a la identificació i sistemàtica d'aquest 
tàxon i els dos que segueixen del mateix gènere 
hem seguit el criteri de Romero Zarco (1999). 


**Vicia eriocarpa (Hausskn.) Halácsy 

Camí des Barranc, S'Alberg Vell, 
Ferreries, 315EE833260, 80 m, voreres de tan- 
ques sembrades, 20-V-2001, P. Fraga (P. Fraga, 
herb. pers.). 

Molt semblant a V. dasycarpa de la que es 
diferencia per tenir menys flors en la inflorescén- 
cia i per l'ovari cobert de pèls sedosos. 


78 Boll. Soc. Hist. Nat. Balears, 44 (2001) 


Vicia leucantha Biv. 

Retrobada fa dos anys (Sáez i Fraga, 1999) 
a la mateixa localitat d'on la recollí per primera 
vegada Bianor segons Romero Zarco (1998). Ara 
es donen a conèixer dues noves localitats: 
Binidalí Nou, Sant Climent, Maó, 31SFE027115, 
40 m, voreres de camí, ullastrars, 10-IV-2001, P. 
Fraga (P. Fraga, herb. pers.), Pedreres de 
S'Hostal, Ciutadella de Menorca, 31SEE742288, 
40 m, a les pedreres antigues entre la vegetació 
d'ullastrar, 17-IV-2001, P. Fraga (P. Fraga, herb. 
pers.). 

La situació d'aquestes noves citacions ben 
separades de la primera i a la vegada amb una 
ampla distància entre elles, fa pensar que aques- 
ta planta deu ser més abundant del que semblava 
en un principi. L'absència de cites d'aquesta plan- 
ta a Menorca fins ara podria ser deguda com diu 
Romero Zarco (1998) a una falta de recol-lecció, 
però també a una possible confusió amb V 
pubescens (DC.) Link. 


Viola arborescens L. 

S'Albufera des Comte, Es Mercadal, 
31TEE978326, 20 m, marina de xipell i romaní 
en terreny calcari, 12-11-1991, M. Pons (M. 
Pons, herb. pers.). 

Planta que a Menorca és escassa i amb 
poblacions molt reduides. Les altres localitats 
conegudes fins ara són: barrancs de Sa Vall i Son 
Blanc (Rodríguez, 1904) i s'Almudaina (Sáez i 
Fraga, 1999). 


*Zannichellia peltata Bertol. 

Torrent d'Alfurí, La Vall d'Algaiarens, 
Ciutadella de Menorca, 31TEE793331, 2m, dins 
el torrent, 23-VI-2001, P. Fraga (P. Fraga, herb. 
pers.). 

Fins ara de Menorca només es coneixien 
Z. palustris L. (Rodríguez, 1904) i Z. peduncula- 
ta (Pla et al., 1992). De les Balears, Z. peltata era 
coneguda de Mallorca (Talavera et al., 1986). 

